RESOLUCIÓN DA ALCALDÍA
ADMINISTRACIÓN LOCAL — Municipal — Vigo (Ordenanzas e Regulamentos, 24/05/2018)

Esta Alcaldía con data 9 de maio de 2018, dictou a seguinte Resolución: “O Concello Pleno, en sesión de 28.02.2018, acordou a aprobación inicial da Ordenanza Reguladora do Rexistro de Entidades Urbanísticas Colaboradoras do Concello de Vigo instrumentando a súa información pública por un período de 30 días mediante anuncios insertados no BOP do 15 de marzo e na sede electrónica municipal www.vigo.org ao obxecto da presentación de reclamacións e suxestións. Segundo certificación emitida polo responsable do Rexistro Xeral no período de información pública non se ten presentado reclamacións nin suxestións polo que a Ordenanza, de conformidade co sinalado no artigo 49 da Lei 7/1985, de 2 de abril, Reguladora das Bases do Réxime Local, debe de entenderse definitivamente aprobada. A efectos da súa entrada en vigor, en cumprimento do sinalado no artigo 70.2 da Lei 7/1985, resolvo: PRIMEIRO. Publicar a Ordenanza Reguladora do Rexistro de Entidades Urbanísticas Colaboradoras do Concello de Vigo no Boletín Oficial da Provincia a efectos da súa entrada en vigor segundo o texto que consta no Anexo a esta Resolución. SEGUNDO. Dar conta individualizada da presente Resolución ao Consello da Xerencia de Urbanismo e ao Pleno do Concello de Vigo. TERCEIRO. O acordo de aprobación da Ordenanza pon fin á vía administrativa, contra o mesmo os interesados, de conformidade coa Lei 29/1998, do 13 de xullo, Reguladora da xurisdición contencioso-administrativa, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte o desta Resolución no Boletín Oficial de la Provincia, sen prexuízo da interposición daqueles outros recursos que estimen conveniente. As entidades urbanísticas colaboradoras constitúen a máis xenuina expresión da colaboración dos particulares na xestión urbanística, como entes instrumentais que asumen funcións públicas para a máis eficaz xestión e execución do planeamento urbanístico. Na nosa comunidade autónoma esta colaboración ven recoñecida no artigo 322.1 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do Solo de Galicia (no sucesivo, RLSG) que habilita aos propietarios a participar na xestión urbanística mediante a creación de entidades urbanísticas colaboradoras dependentes da Administración urbanística actuante, a quen competerá, segundo o artigo 10.1 do Real decreto lexislativo 7/2015, de 30 de outubro, polo que se aproba o Texto refundido da Lei de solo e rehabilitación urbana (TRLSRU), a aprobación dos seus estatutos, momento a partir do que adquirirán personalidade xurídica. Estas entidades están dotadas de personalidade xurídica propia e independente da dos membros que a integran e da Administración actuante da que dependen, teñen a súa propia capacidade xurídica, de obrar e procesual e, como tales, dispoñen do seu propio réxime de obrigas e resposabilidades e dun especial réxime estatutario que define a súa estrutura e funcionamento dentro do marco legal que as define. Con base ao establecido no artigo 27 do Decreto 3288/1978, de 25 de agosto, polo que se aproba o Regulamento de xestión urbanística para o desenrolo e aplicación da Lei sobre réxime do solo e ordenación urbana (afectado pola disposción derradeira segunda do RLSG) e demais normativa concordante, na nosa comunidade autónoma estas entidades inscribíanse no Rexistro de Entidades Urbanísticas Colaboradoras dependente da Xunta de Galicia, momento a partir do que adquirirían personalidade xurídica propia. Hoxe, sen embargo, este requisito queda substituído polo da aprobación dos seus estatutos (artigo 10 do TRLSRU). Neste senso, compre sinalar cómo o Rexistro de Entidades Urbanísticas Colaboradoras autonómico foi suprimido por mor da disposición adicional primera do RLSG, en consonancia coa regulación da materia derivada do Real decreto lexislativo 7/2015, do 30 de outubro, polo que se aproba o Texto refundido da Lei de Solo. Con todo, o artigo 322.6 do RLSG habilita aos Concellos a crear, regular e xestionar os seus propios rexistros administrativos das entidades urbanísticas colaboradoras radicadas no seu ámbito territorial. Pois ben, malia a non obrigatoriedade deste tipo de rexistros, o certo é que se trata dun instrumento útil como ferramenta para o control e seguemento da actividade destas entidades, facilitando o exercicio das funcións de control, fiscalización e tutela que ten asumidas a Administración urbanística, ademais de contribuír á transparencia no exercicio da función pública urbanística, sendo así que responde aos principios de necesidade e eficacia. A levanza organizada dun rexistro no que se consignen os datos organizativos máis relevantes das entidades urbanísticas colaboradoras permite un control máis eficiente das funcións administrativas, conténdose nesta iniciativa, de acordo co principio de proporcionalidade, a regulación imprescindible para atender tales finalidades de forma coherente co resto do ordenamento xurídico e, singularmente, en exercicio da habilitación contida no artigo 322.6 do RLSG. Desta forma, a norma opta pola simplificación de trámites e fomenta a iniciativa municipal na inscrición dos diferentes actos e datos, favorecendo o máis eficiente control do funcionamento das entidades urbanísticas colaboradoras e evitando cargas administrativas innecesarias. Conseguintemente, harmonizando cos diferentes principios consignados no artigo 129 da LPACAP, a norma responde aos principios de necesidade e eficacia, proporcionalidade, seguridade xurídica, transparencia e eficiencia. Xa que logo, accederán ao Rexistro aqueles datos que teñan relevancia dende o punto de vista das funcións públicas que teñen encomendadas e que afectan directamente á composición deste tipo de entidades, así como ao seu funcionamento no ámbito da xestión urbanística. Así mesmo, o control da levanza organizada destes datos procurará unha maior concienciación sobre a importancia da identificación dos membros de cada entidade, coas posibles subrogacións que puideran terse producido, así como dos seus órganos de goberno, entre outras, cuestións, e todo elo sen xerar novas cargas administrativas innecesarias ou accesorias, fomentándose a incorporación ao Rexistro de oficio dos actos e datos comunicados. Refórzase, desta forma, a seguridade xurídica do sistema e a transparencia no funcionamento dunhas entidades que, en definitiva, exercen funcións público-urbanísticas de carácter administrativo, tales como: a xestión urbanística, a execución do planeamento e a conservación das obras de urbanización; cumpríndose, así mesmo, coas previsións legais a respecto do acceso e participación activa dos destinatarios tanto durante á elaboración da norma como cara a súa publicidade e coñecemento. Así mesmo, dotarase a este Rexistro de certa flexibilidade co fin de que poidan incorporarse tamén outro tipo de entidades ademais das estritamente recoñecidas na referida normativa autonómica, tales como as asociacións administrativas facultadas pola lexislación estatal de referencia para actuar no mercado inmobiliario con plena capacidade xurídica e que, na actualidade relaciónanse co deber de conservación e participación en actuacións de rexeneración e renovación urbanas, así como aquelas que contemple a normativa autonómica que regule ese tipo de intervencións, sempre que compartan esa natureza de entidades urbanísticas colaboradoras. É por elo, que resultando conveniente a creación dun Rexistro municipal propio no que se leven, consignen e arquiven aqueles datos e acordos considerados máis relevantes para o funcionamento e seguimento das entidades urbanísticas colaboradoras dependentes do Concello de Vigo, considérase acaído exercitar a habilitación contida no referido artigo 322.6 do RLSG e poder, así, dispoñer dun instrumento de control propio e con plenos efectos xurídicos, que contribúa ao exercicio das funcións urbanísticas encomendadas a esta Administración tutelante. Desta forma, a inscrición no Rexistro municipal aínda que non resulta un requisito exixible para a adquisición de personalidade xurídica propia, permitirá dispoñer dunha relación actualizada e organizada dos máis relevantes actos, datos e información que afectan ao funcionamento de cada entidade urbanística colaboradora, dotando a esta ferramenta, para maior garantía xurídica, das formalidades e efectos xurídicos propios dun instrumento desta natureza. A presente Ordenanza ten por obxecto regular o Rexistro municipal de entidades urbanísticas colaboradoras dependentes do Concello de Vigo, creado ao abeiro do disposto no artigo 322.6 do Decreto 143/2016, do 22 de setembro, polo que se aproba o Regulamento da Lei 2/2016, de 10 de febreiro, do Solo de Galicia (RLSG), en aplicación do que os concellos poderán crear, regular e xestionar un rexistro administrativo de entidades urbanísticas colaboradoras radicadas no seu ámbito territorial.1. A presente Ordenanza aplicarase a todas aquelas entidades urbanísticas colaboradoras constituídas ou que se constitúan no termo municipal de Vigo para a xestión urbanística. De acordo co establecido no artigo 323 do RLSG, as entidades urbanísticas colaboradoras teñen carácter administrativo e dependen, nesta orde, da Administración urbanística actuante. Dispoñen de personalidade e capacidade xurídica propias para o cumprimento dos seus fins.2. Teñen a condición de entidades urbanísticas colaboradoras, de conformidade coa clasificación establecida no artigo 322.2 do RLSG: a) As asociacións administrativas de propietarios no sistema de cooperación b) As entidades urbanísticas de xestión no sistema de concerto c) As xuntas de compensación d) As entidades urbanísticas de conservación Terán esta mesma condición todas aquelas entidades que con esta mesma natureza sexan recoñidas pola normativa urbanística. O Rexistro Municipal de Entidades Urbanísticas Colaboradoras ten a consideración de rexistro administrativo, electrónico e público e nel se inscribirán todas as entidades urbanísticas colaboradoras constituídas e que se constitúan para o desenvolvemento e xestión urbanística. O Servizo competente en materia de xestión urbanística será o responsable da levanza do Rexistro, así como do mantemento, actualización, coordinación e seguemento dos datos que nel se consignen, da práctica das inscricións e anotacións que resulten procedentes e da expedición de copias, informes e certificacións, cando proceda. Causarán alta no rexistro as entidades urbanísticas colaboradoras, de oficio e sen necesidade de previa solicitude polos interesados, aquelas entidades que figuraran inscritas, antes da entrada en vigor desta Ordenanza, no Rexistro de Entidades Urbanísticas Colaboradoras dependente da Xunta de Galicia. As demais entidades inscribiranse logo da súa formal constitución e, nos casos nos que o exixa a normativa de aplicación, da súa aprobación pola Administración actuante. A inscrición daqueles acordos ou datos que non requiran de aprobación municipal producirase previa solicitude da entidade urbanística colaboradora. Entederase implícita esta solicitude coa presentación, perante a Administración tutelante, dos acordos e datos susceptibles de acceder ao Rexistro, vía inscrición e/ou vía depósito. Na inscrición da entidade urbanística colaboradora faranse constar os seus datos identificativos e un código diferenciador. As entidades urbanísticas colaboradoras serán responsables de comunicar ao Concello de Vigo, a través da Xerencia Municipal de Urbanismo, e instar a aprobación municipal nos casos nos que o exixa a normativa de aplicación, de calquera modificación que se produza nalgún dos apartados referidos no artigo 6.2 desta Ordenanza.1. O Rexistro levarase en soporte electrónico e estará constituído por seccións e subseccións nas que se consignarán os diferentes datos de todas as entidades que causen inscrición. O rexistro dividirase nas seguintes seccións en función do carácter de cada unha das entidades constituídas: a) xuntas de compensación b) asociacións administrativas de propietarios c) entidades urbanísticas de xestión d) entidades urbanísticas de conservación e) outras entidades urbanísticas colaboradoras 2. Cada entidade urbanística colaboradora inscrita dentro da súa sección rexistral dará lugar aos seguintes apartados ou subseccións: 1) Asento de inscrición 2) Acordo de constitución 3) Estatutos e bases de actuación 4) Membros do órgano reitor 5) Listaxe de xunteiros 6) Outros 7) Entidades canceladas 3. No asento de inscrición consignaranse os seguintes apartados: 4. Ao apartado correspondente ao acordo de constitución incorporarase un exemplar orixinal ou copia auténtica do acordo e da escritura pública de constitución.5. Ao apartado correspondente dos estatutos e bases de actuación incorporarase un exemplar orixinal ou copia auténtica dos estatutos e bases de actuación da entidade e as súas modificacións, consignándose, así mesmo, a data de aprobación en cada caso.6. Ao apartado correspondente á incrición dos membros do órgano reitor, consignaranse os datos identificativos das persoas que ocupan os distintos cargos do dito órgano, deixando constancia da data de designación/aceptación do cargo, prórrogas e renovacións que sexan comunicadas. A renovación dos cargos non dará lugar a eliminación das inscricións anteriores, polo que sempre deixarase constancia das persoas que ostentaron cada cargo en cada momento.7. No apartado destinado á listaxe de xunteiros, figurarán estes e as súas modificacións, cos seguintes datos mínimos: nome e apelidos, dni, enderezo, data de incorporación/adhesión, parcelas cuxa titularidade lle corresponda, cuota de participación e data na que teña lugar, de ser o caso, a subrogación. As subrogacións non producirán a eliminación das inscricións dos xunteiros subrogados de tal forma que se deixe sempre constancia das persoas propietarias en cada momento.8. No apartado “Outros” incorporaranse outros datos de interese non contemplados nas anteriores subseccións (tales como, datas de aprobación de instrumentos de equidistribución, operacións xurídicas complementarias, conta de liquidación definitiva, etc.). 9. O Rexistro disporá dun “histórico” ao que se incorporarán os datos e incricións correspondentes ás entidades urbanísticas colaboradoras canceladas.10. Todos os documentos que accedan ao Rexistro deberán ser orixinais ou copias debidamente autenticadas. Practicarase a cancelación da inscrición das entidades urbanísticas colaboradoras cando sexa aprobada a súa disolución pola administración urbanística actuante por concorrer algún dos supostos legalmente previstos para lexitimar a dita disolución ou ben por resolución xudicial firme. A cancelación requirirá da previa formalización da disolución en escritura pública ou documento protocolizado notarialmente nos termos do exixido no artigo 328.2 do Decreto 143/2016, de 22 de setembro, polo que se aproba o Regulamento da Lei do Solo de Galicia. En todo caso, a práctica do asento de cancelación non significará a desaparición das inscricións e demais asentos que tiveran sido practicados a respecto da entidade cancelada, que deberán ser conservados pola administración urbanística actuante. Os errores materiais, de feito ou aritméticos, que se detecten no contido dos asentos practicados, serán rectificados, de oficio ou a instancia de parte, polo encargado do Rexistro mediante anotación de rectificación. Poderán acceder ao Rexistro mediante nota ao marxe aqueles datos ou circunstancias cuxa constancia se estime de interese para o bo funcionamento do seguemento da xestión urbanística e que non dean lugar a práctica de inscricións. Os datos consignados no Rexistro presumiranse válidos e veraces, agás proba en contrario, polo que producirán plenos efectos. Así mesmo, presumirase a validez e eficacia dos documentos nel depositados. Terá lugar na forma establecida na lei procedimental común e demais que rexan o acceso aos rexistros públicos. Os datos persoais que figuren no rexistro estarán protexidos pola lexislación reguladora da protección de datos de carácter persoal. Nos casos nos que sexa autorizado, expediranse certificacións dos datos que se consignen no Rexistro ou copias dos documentos que figuren nel, sen que con elo quede habilitado o solicitante/consultante para o tratamento posterior deses datos ou a súa inclusión nun ficheiro dos previstos na Lei orgánica 15/1999, de 13 de outubro, de Protección de datos de carácter persoal. A expedición de certificados e copias estará suxeita ao previo aboamento das taxas vixentes no Concello de Vigo. Pola práctica das inscricións devengaranse as taxas que legalmente se aproben polo Concello de Vigo. No caso de entidades urbanísticas colaboradoras constituídas antes da entrada en vigor desta Ordenanza, cando as circunstancias do caso o xustifiquen, será suficiente coa inscrición no Rexistro Municipal de Entidades Urbanísticas Colaboradoras dos datos identificativos da entidade, domicilio social e membros do órgano reitor que consten no Rexistro de Entidades Urbanísticas Colaboradoras dependente da Xunta de Galicia, sen prexuízo do que, os actos posteriores a súa entrada en vigor deberán ter acceso ao Rexistro. Esta ordenanza entrará en vigor cando, publicado o texto íntegro no Boletín Oficial da Provincia, transcurrira o prazo previsto no artigo 65.2 da Lei 7/1985, de 2 de abril, reguladora das bases de réxime local (en diante, LRBRL), de conformidade co establecido no artigo 70.2 da LRBRL”. O alcalde de Vigo Cesar Osvaldo Vilarchao Illumbe Data e sinatura dixital